wickkiey/tamil-wikipedia-chunked huggingface dataset:
# தெனாவட்டு

## விமர்சனம்

"தெனாவட்டு ஒரு சாதாரண மசாலா படம்" என்றும், "கேலிக்கூத்தான பொருத்தமற்ற படம், அரிவாள் மட்டுமே உள்ளது" என்றும், "இயக்குநர் கதிர் அவரது குருவை போலவே ஒரு படம் எடுத்துள்ளார்" என்றும் பலவிதமான விமர்சனங்கள் இப்படத்தைப் பற்றி கூறப்பட்டன.
# ஆர்த்தோ அசிட்டிக் அமிலம்

**ஆர்த்தோ அசிட்டிக் அமிலம்** (*Orthoacetic acid*) என்பது C<sub>2</sub>H<sub>6</sub>O<sub>3</sub> அல்லது H<sub>3</sub>C-C(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கருத்தியல் நிலையிலுள்ள இச்சேர்மம் ஈத்தேன்-1,1,1-டிரையால் என்ற பெயராலும் அழைக்கப்படுகிறது. இச்சேர்மத்தின் ஐதராக்சில் குழுக்கள் புரோட்டானை இழக்க முடியும் என்பதால் ஈத்தேன் பின்புலத்துடன் கூடிய மூவால்க்ககால் சேர்மமென இது வகைப்படுத்தப்படுகிறது. ஓர் ஆர்த்தோ அசிட்டிக் அமிலம் என்ற கோணத்திலும் இது பார்க்கப்படுகிறது.  
ஆர்த்தோ அசிட்டிக் அமிலத்தை தனித்து பிரிக்க இயலாது என்று நம்பப்படுகிறது. ஏனெனில் இது உடனடியாக அசிட்டிக் அமிலம் மற்றும் நீராக சிதைவடைகிறது. அசிட்டிக் அமிலத்தின் நீரிய கரைசல்களில் ஒருவேளை கண நேர நிலைப்புத் தன்மையுடன் இது இருக்கலாம்.
# ஆர்த்தோ அசிட்டிக் அமிலம்

## ஆர்த்தோ அசிட்டேட்டு எதிர்மின் அயனிகள்

கோட்பாடுகள் அடிப்படையில் ஒன்று முதல் மூன்று புரோட்டான்களை ஐதராக்சில் குழுக்களிலிருந்து நீக்குவதனால் ஈரைதரசன் ஆர்த்தோ அசிட்டேட்டு (H<sub>5</sub>C<sub>2</sub>O<sup>−</sup><sub>3</sub>) , ஐதரசன் ஆர்த்தோ அசிட்டேட்டு (H<sub>4</sub>C<sub>2</sub>O<sup>2−</sup><sub>3</sub>), ஆர்த்தோ அசிட்டேட்டு (H<sub>3</sub>C<sub>2</sub>O<sup>3−</sup><sub>3</sub>) ஆகிய எதிர்மின் அயனிகள் உருவாகமுடியும். 220° செல்சியசு வெப்பநிலையில் அசிட்டிலீன் மற்றும் சோடியம் ஐதராக்சைடை வினைபுரியச் செய்து சோடியம் ஆர்த்தோ அசிட்டேட்டை உருவாக்க முடியும் என்று தெரிவிக்கிறார்:  
:C<sub>2</sub>H<sub>2</sub> + 3 NaOH → Na<sub>3</sub>CH<sub>3</sub>CO<sub>3</sub> + H<sub>2</sub>.
# ஆர்த்தோ அசிட்டிக் அமிலம்

## ஆர்த்தோ அசிட்டேட்டு எசுத்தர்கள்

H3C−C(−O−)3 என்ற மூவிணைதிறன் நோக்குருவுடன் பல நிலையான கரிமச் சேர்மங்கள் கரிம வேதியியலில் காணப்படுகின்றன. இவை பொதுவாக ஆர்த்தோ அசிட்டிக் அமிலங்களின் எசுத்தர்கள் என்று முறையாக அழைக்கப்படுகின்றன. எனவே இவையெல்லாம் ஆர்த்தோ அசிட்டேட்டுகள் எனப்படுகின்றன. மூவெத்தில் ஆர்த்தோ அசிட்டேட்டு, மூமெத்தில் ஆர்த்தோ அசிட்டேட்டு உள்ள ஆர்த்தோ அசிட்டேட்டுகள் வர்த்தக முறையில் கிடைக்கின்றன.
# ஆர்த்தோ அசிட்டிக் அமிலம்

## இதையும் காண்க

- ஆர்த்தோபார்மிக் அமிலம்
# விக்கிப்பீடியா:Statistics/February 2019

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# பீனீத்தைல் அசிட்டேட்டு

**பீனீத்தைல் அசிட்டேட்டு** (*Phenethyl acetate*) என்பது C<sub>10</sub>H<sub>12</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டிக் அமிலம், பீனீத்தைல் ஆல்ககால் ஆகியனவற்றின் ஒடுக்கவினையின் மூலமாக இந்த எசுத்தரை தயாரிக்கலாம். பல எசுத்தர்களைப் போல இதுவும் பழங்களிலும் உயிரியல் பொருள்களிலும் காணப்படுகிறது நிறமற்ற நீர்மமாகக் காணப்படும் இது ரோசா, தேன் வாசனைகளில் ராசுபெரி பழச் சுவை கொண்டதாகவும் உள்ளது .
# பட்டியாலா அட்டிகை

**பட்டியாலா அட்டிகை** ( **Patiala Necklace)** என்பது 1928இல் ஹவுஸ் ஆஃப் கார்டியால் நிறுவனத்தால் உருவாக்கப்பட்ட ஒரு கழுத்தணி ஆகும்.  இது பட்டியாலா சமஸ்தானத்தின் மகாராஜாவான பூபிந்தர் சிங்குக்காக உருவாக்கப்பட்டது.  
இந்தக் கழுத்தணியில் உலகின் ஏழாவது பெரிய வைரமான "டீ பியர்ஸ்" உள்ளிட்ட 2,930 வைரங்கள் இருந்தன. அந்த டீ பியர்ஸ் வைரமானது வெட்டுவதற்குமுன் 428 காரட் எடையைக் கொண்டிருந்தது. அதன் இறுதி வடிவில் 234.65 காரட் எடை கொண்டதாக இருந்தது. இந்த நகையில் 18 முதல் 73 காரட் வரையிலான ஏழு பெரிய பெரிய வைரங்களும், பல பர்மிய மாணிக்கங்களும் அடங்கி இருந்தன.  
இந்த நகையானது 1948ஆம் ஆண்டு பட்டியாலா சமஸ்தான கருவூலத்திலிருந்து காணாமல் போனது.  
1982இல் ஸ்விட்சர்லாந்தின் ஜெனீவா நகரத்தில் ஏலம் ஒன்று நடத்தப்பட்டது. அதில் டி பியர்ஸ் வைரம் மட்டும் ஏலத்துக்கு வந்தது.  அங்கே, அந்த வைரமானது 3.16 மில்லியன் டாலர்கள்வரை ஏலம் கேட்கப்பட்டது, ஆனால் இது என்ன விலைக்கு வாங்கப்பட்டது என்பது தெளிவற்று உள்ளது.  
1998 இல் கார்ட்டியே நிறுவனத்தைச் சேர்ந்த எரிக் என்பவர், இலண்டனில் பழைய நகைகளை விற்கும் கடை ஒன்றில் பட்டியாலா நெக்லெசின் பாகங்களைக் கண்டார்.  
இந்த நகையை மையமாக கொண்டு ஒரு ஆவணப்படமானது டாக் & பிலிம் இன்டர்நேஷனால் எடுக்கப்பட்டது.
# குளோரினேற்ற பாலியெத்திலீன்

**குளோரினேற்ற பாலியெத்திலீன்** (*Chlorinated polyethylene*) என்பது 34 முதல் 44% குளோரினைக் கொண்ட மலிவுவிலை பாலியெத்திலீன் வகையாகும். பாலிவினைல் குளோரைடுடன் கலக்கப்பட்டு பயன்படுத்தப்படுகிறது. ஏனெனில் மென்மையான, இரப்பர் போன்ற குளோரினேற்ற பாலியெத்திலீன்கள் பாலிவினைல் குளோரைடு அணிகளில் உட்பொதிக்கப்பட்டதால் தாக்கு தடையை அதிகரிக்கிறது. கூடுதலாக இது வானிலை எதிர்ப்பை அதிகரிக்கிறது. மேலும், இது நெகிழியாக்கிகளின் புலம்பெயர்வு சிக்கலின்றி பாலிவினைல் குளோரைடு தகடுகளின் மென்மையை அதிகரிக்கிறது. குளோரினேற்ற பாலியெத்திலீன்களை பெராக்சைடேற்ற குறுக்குப் பிணைப்புக்கு உட்படுத்தி மீள்மம் தயாரிக்க முடியும். இம்மீள்மம் நெகிழிவடம் மற்றும் இரப்பர் தொழிலில் பயன்படுத்தப்படுகிறது. மற்ற பாலி ஒலிபீன்களுடன் இதை சேர்க்கும்போது எரிதன்மை குறைகிறது. சிலசமயங்களில் மின்வடங்களின் காப்புறைகளில் வெளிப்புற உறையாகப் பயன்படுத்தப்படுகிறது .
அழிந்துபோவதற்கான அச்சுறுத்தலுக்கு ஆட்பட்ட செம்பட்டியலில் குளோரினேற்ற பாலியெத்திலீன் பட்டியலிடப்பட்டுள்ளது .
# பலகூட்டு வினை

:  
**பலகூட்டு வினை** (*Polyaddition*) என்பது பலபடிகளை உருவாக்கும் தனித்தனியான கூட்டு வினைகள் வழியாக பலபடிகளை உருவாக்கும் ஒரு பலபடியாக்கல் வினையாகும். இருபடிகள், முப்படிகள், சிலபடிகளுடன் கூடிய மூலக்கூறுகளின் மீது வேதி வினைக்குழுக்கள் வினைபுரியும்போது இத்தகைய பலகூட்டு வினைகள் தோன்றுகின்றன. இவ்வினைகளில் உயர் மூலக்கூற்று எடை பலபடிகள் உருவாகின்றன. கிட்டத்தட்ட பல்லொடுக்க வினை போலவும் சங்கிலி பலபடியாக்கலுக்கு மாறாகவும் முழுமையான பலபடியாக்க மாற்றம் இவ்வினைகளில் நிகழ்கின்றன .
பாலியூரித்தேன் உருவாகும் வினையை பலகூட்டு வினைக்கு உதாரணமாக்க் கூறலாம்.
# பாலி-காமா–குளூட்டாமேட்டு

**பாலி-γ–குளூட்டாமேட்டு** (*Poly-γ-glutamate*) என்பது (C<sub>5</sub>H<sub>7</sub>NO<sub>3</sub>)<sub>n</sub> என்ற வாய்ப்பாட்டால் விவரிக்கப்படும் கிராம்-நேர் பாக்டீரியா வகை பாக்டீரியாவின் வளர்சிதைப் பொருளாகும். உயிரியின் உடலுள் செய்யாமல் புறத்தே கண்ணாடி போன்ற செயற்கைப் பொருளில் டைரோசினேசு நொதியையும் மெலானினை உற்பத்தி செய்யும் மெலானோசைட்டு செல்களையும் பாலி- γ –குளூட்டாமேட்டு தடுக்கிறது
# Module:Location map/data/Australia Tasmania

return {
name = 'Tasmania',
top = -39.0,
bottom = -44.0,
= 143.5,
= 149.0,
image = 'Australia Tasmania location map.svg',
image1 = 'Relief Map of Tasmania.png',
image2 = 'Australia Tasmania location map blank.svg'
}
# வார்ப்புரு:Gazetteer of Australia

<includeonly></includeonly><noinclude>
This template is for linking to entries in the Gazetteer of Australia Place Name Database.
# வார்ப்புரு:Gazetteer of Australia

## Usage

Parameters:
- *name*: name of the place;
- *id*: the identification number for the place. Partially deprecated—works if the id is known. The number is inaccessible from browsing or searching the database. **GENERALLY DONT USE.**
- *feature*: the "Feature Number" as shown on the database entry.
# வார்ப்புரு:Gazetteer of Australia

## Example

yields  
</noinclude>
# அரசியல் (திரைப்படம்)

***அரசியல்*** (*Arasiyal*) என்பது 1997 ஆம் ஆண்டு வெளியான இந்தியத் தமிழ் திரைப்படமாகும். ஆர்.கே.செல்வமணி இயக்கிய இந்த திரைப்படத்தில் முன்னணி மலையாள நடிகர் மம்முட்டி , ஷில்பா ஷிரோட்கர் மற்றும் ரோஜா ஆகியோர் பிரதான பாத்திரங்களில் நடித்துள்ளனர். இந்தப் படத்திற்கு வித்யாசகர் இசையமைத்திருந்தார்.1997 டிசம்பர் 12 அன்று வெளியான இத்திரைப்படம் கலவையான விமர்சனங்களைப் பெற்றது.
# அரசியல் (திரைப்படம்)

## கதை

சந்திரசேகர் ( மம்மூட்டி ) ஒரு நேர்மையான ஒரு மாவட்ட ஆட்சியாளர் ஆவார். டெல்லியில் விக்ரம் ( ஆனந்தராஜ் ) என்ற சர்வதேச பயங்கரவாதி கைது செய்யப்படுகிறார். ஊழலை ஒழிப்பதற்காக சந்திரசேகர் சென்னைக்கு மாற்றப்படுகிறார். சந்திரசேகருக்கு ப்ரியா (ஜீவா) மற்றும் சுப்பிரியா ( ரோஜா ) ஆகிய இரு சகோதரிகள் உள்ளனர். பிரியா மருதபாண்டியினைக் ( சரண் ராஜ் ) காதலிக்கிறாள். அவர் நம்பிக்கையற்ற போலீஸ் அதிகாரி மற்றும் சந்திரசேகர் நண்பன். இதற்கிடையில், சந்திரசேகர் டில்லியில் சந்தித்த அன்டி ஷர்மா ( ஷில்பா ஷிரோட்கர் ) என்ற பஞ்சாபி பெண்மணியை காதலிக்கிறார். ஊழல் மிக்க அரசியல்வாதி, வெங்கட்ராமன் ( மன்சூர் அலி கான் ), சந்திரசேகரால் சந்தேகிக்கப்படுகிறார். சந்திரசேகர் அவரது சகோதரர், விஷ்ணு ( மதன் பாப் ) மற்றும் ராம்குமார் ( உதய் பிரகாஷ் ) ஆகியோருக்கு எதிராக நடவடிக்கை எடுக்கிறார், அவர்களை சிறைக்கு அனுப்பினார். சந்திரசேகர் ஒரு பதவி உயர்வு பெற்றுள்ளார், ஏனெனில் அவரது மேலதிகாரிகள் அவரது நேர்மையான வேலையை வெறுக்கிறார்கள், ஆனால் அவர் ராஜினாமா செய்கிறார். மற்றும் பத்திரிகையாளர்களால் அனைவருக்கும் ஊழல் நிறைந்த அரசியல்வாதிகளின் ஊழல் ஆதாரங்கள் காட்டப்படுகிறது. மக்கள் கோபமாகி, அனைத்து சிதைந்த அரசியல்வாதிகளையும் அடித்துப் போடுகிறார்கள். வெங்கட்ராமனின் அரசியல் கட்சி பாராளுமன்றத்தில் ஒரு ஆசனத்தைக் கூடப் பெறவில்லை.  
சந்திரசேகர் தனது காதலியை பஞ்சாப்பில் திருமணம் செய்துகொள்கிறார். வெங்கட்ராமனின் மனைவி வசந்தி ( பல்லவி ) ஊழலுக்காக சிறைக்கு அனுப்பப்படுகிறார். வெங்கட்ராமன் தனது பணத்தை இழந்து, பழிவாங்குவதற்கு முடிவு செய்கிறார். சிறையில் இருந்து விடுதலை செய்யப்பட்ட விக்ரம், பழிவாங்க சந்திரசேகர் மற்றும் வேங்கடராமனுடன் நண்பராகிறார். விக்ரம் சந்திரசேகரைக் கொலை செய்ய முடிவு செய்த போது, அவளுடைய சகோதரி அனிதா ஷர்மாவை பார்த்து, அவளது கணவனைக் காப்பாற்றும்படி அவளுக்கு வாக்கு கொடுக்கிறார்.  
ப்ரியாவை வெங்கட்ராமனின் படை வீரர்கள் கடத்திச் செல்கிறார்கள்; ஆனால் அவள் தப்பி ஓடுகிறாள், ஆனால் அவள் ஓடும் போது கட்டடத்திலிருந்து விழுந்து இறந்து விடுகிறாள். சுப்பிரியா மற்றும் மருதப்பனியைக் கொல்வதற்காக சுப்பிரியாவின் கைப்பையில் வெடி குண்டு வைக்கப்படுகிறது. வெங்கட்ராமன் விக்ரமைக் கொள்கிறார். ஆனால் சந்திரசேகர் விக்ரம் கொலைக்காக சந்தேகிக்கப்படுகிறார். இதனால் சந்திரசேகரை பொலீஸ் கைது செய்கிறது.  
ஆனால் சந்திரசேகர் போலீசில் இருந்து தப்பித்து, அனைத்து ஊழல் மிக்க அரசியல்வாதிகளையும் கொன்று விடுகிறார். இறுதியாக, சந்திரசேகர் அவரது நடவடிக்கைகளுக்கு பாராட்டுக்களைப் பெற்றுள்ளார், ஆனால் நீதிமன்றம் அவரை சிறைக்கு அனுப்புகிறது.
# அரசியல் (திரைப்படம்)

## நடிகர்கள்

- சந்திரசேகர் என மம்மூட்டி
- அனில் ஷர்மாவாக ஷில்பா ஷிரோட்கர்
- சுப்பிரியாவாக ரோஜா
- மன்சூர் அலி கான் வெங்கட்ராமன் (ஆர்.கே. வி)
- விக்ரமியாக ஆனந்தராஜ் (விருந்தினர் தோற்றம்)
- சரண் ராஜ் மருதப்பாண்டி
- ப்ரியாவாக ஜீவா
- சந்திரசேகர் தந்தை சண்முசுசுரமாக ஜெயினேஷே
- சந்திரசேகர் அம்மாவாக சுமித்ரா
- ஜான் அமிர்தராஜ் முதலமைச்சராக இருந்தார்
- திருவாசமாக தியாகு
- விஷ்ணுவாக மதுன் பாப்
- ராம் குமார் என்ற உதய் பிரகாஷ்
- வாசுந்தியாக பல்லவி
# அரசியல் (திரைப்படம்)

## பாடல்கள்

இத் திரைப்படத்தினது அனைத்துப் பாடல்களுக்குமான இசை இசையமைப்பாளர் வித்யாசாகரால் மேற்கொள்ளப்பட்டது. இதிலுள்ள 5 பாடல்களின் வரிகளையும் வைரமுத்து, வாசன், அருண்மொழி மற்றும் பிறைசூடன் ஆகியோர் எழுதினர்.
# அரசியல் (திரைப்படம்)

## விருதுகள்

- 1997 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.
# நவரை (மீன் குடும்பம்)

**நவரை** (*goatfish*) என்பது கீளி வடிவி ஒழுங்கைச் சேர்ந்த மீன் குடும்பம் ஆகும். இக்குடும்பத்தில் மொத்தம் 6 பேரினங்களாக மொத்தம் 88 இனங்கள் உள்ளன. இவை உலகம் முழுவதும் உள்ள வெப்ப, வெப்பவலய மற்றும் மிதவெப்பவலய நீர்ப்பகுதிகளில் வாழ்கின்றன. இவை அடிக்கடி நிறம் மாறும் திறன் கொண்டவை.
# நவரை (மீன் குடும்பம்)

## பண்புகள்

நவரை மீன்களிடம் ஆட்டுத்தாடி போன்ற இரு உணரிழைகள் காணப்படும். இந்த உணரிழைகள், நவரை மீன்களுக்கு மணல் மற்றும் பவளப்பாறை ஓட்டைகளில் உணவு தேட உதவும் வேதியியல் உணர்வி உறுப்புகளைக் கொண்டுள்ளது.
# வசந்தம் வந்தாச்சு

**வசந்தம் வந்தாச்சு** (*Vasantham Vanthachu*) 2007 தமிழ் காதல் திரைப்படம். இதை கே.விவேக பாரதி இயக்கியுள்ளார். இப்படத்தில் வெங்கட் பிரபு மற்றும் நந்திதா ஜெனிபர் முன்னணி பாத்திரங்களில் நடித்திருந்தனர், இவர்களுடன் சண்முகசுந்தரம் (நடிகர்), வையாபுரி (நடிகர்), ராம்ஜி (நடிகர்), வரலட்சுமி, சபிதா ஆனந்த், வாசு விக்ரம் மற்றும் வேலு திகல் போன்றோரும் நடித்திருந்தனர். வேலு திகல் மற்றும் அம்பா உமாதேவி ஆகியோர் தயாரித்திருந்தனர் . இசையமைப்பு கவின் சாரதா மற்றும் ராய் சங்கர். செப்டம்பர் 2007இல் வெளியிடப்பட்டது.
# வசந்தம் வந்தாச்சு

## கதை

குமரேசன் (வெங்கட் பிரபு) கிராமத்தில் பால் வியாபாரம் செய்து வருகிறார். அவருக்கு பெண்களை கண்டாலே வெறுப்பு, எனவே திருமணத்தை தள்ளி போடுகிறார் . அவருடைய வயதான தந்தை (வேலு திகல்) கூடிய சீக்கிரமே இவருடைய திருமணத்தை நடத்திட விரும்புகிறார், ஆனால் குமரேசன் திடடவட்டமாக மறுத்துவிடுகிறார்., கல்லூரியின் விடுமுறை நாளில் நகரத்திலிருந்து காயத்திரி (நந்திதா ஜெனிபர்) அவருடைய தாத்தா செட்டியார் (சண்முகசுந்தரம் (நடிகர்)) மற்றும் பாட்டி மீனாட்சியை (வரலட்சுமி) சந்திக்க கிராமத்திற்கு வருகிறார். இவர்களுக்குள் முதலில் மோதல் எற்படுகிறது
இதற்கிடையில் குமரேசனின் சகோதரன் ஒரு பணக்காரப் பெண்ணை ரகசியத் திருமணம் செய்து கொள்கிறார். இதை அவருடைய குடும்பம் வரவேற்கிறது. குமரேசனுக்கும் அவரது அண்னியாருக்கும் ஏற்படும் மோதலால் அவர்கள் வீட்டை விட்டு வெளியேறுகின்றனர். இதற்கிடையில் குமரேசன் தனக்கு தாலி கட்டியதாக ஊரார் முன்னிலையில் காயத்திரி கூறுகிறார். காயத்திரி ஏன் அவ்வாறு பொய் கூறினார்? , குமரேசன் காயத்திரியை ஏற்றுக் கொண்டாரா?, என்பதை மீதிக்கதை சொல்கிறது.
# வசந்தம் வந்தாச்சு

## நடிகர்

- வெங்கட் பிரபு - குமரேசன் - காயத்திரி
- நந்திதா ஜெனிபர் - காயத்திரி
- சண்முகசுந்தரம் - செட்டியார்
- வையாபுரி (நடிகர்) - சோமு
- ராம்ஜி (நடிகர்) - ராஜசேகர்
- வரலட்சுமி -மீனாட்சி
- சபிதா ஆனந்த் குமரேசனின் தாயாக
- வாசு விக்ர்ம - சிவமணி
- வேலு திகல் - குமரெசனின் தந்தை
- யமுனாஸ்ரீ
- ரேகாஸ்ரீ
- தமிழ் செல்வா
- அபிராஜ்
- ஆதிநாத்
- ஸ்ரீகாமு
- உஷா
- தீபா
- வெள்ளை சுப்பையா
- ஆதவன்
- மாஸ்டர் ஹேம்நாத்
# வசந்தம் வந்தாச்சு

## தயாரிப்பு

கதாநாயகியாக நடிப்பதற்கு முதலில் நமிதா கபூர் மற்றும் சந்தோஷி ஆகியோர்களிடம் அணுக்கப்பட்டு பின்னர் நந்திதா ஜெனிபர் தேர்வானார்.
# வசந்தம் வந்தாச்சு

## இசை

இசையமைப்பு ஓவியன் 5 பாடல்கள் கொண்ட் இதன் ஒலித்தொகுப்பு 2007இல் வெளிவந்தது, எழுதியவர் யுகபாரதி, தேன்மொழி ஜி. கே. மற்றும் தொல்காப்பியன்.  
| எண் | பாடல் | பாடியோர் | காலம் |  |
| --- | --- | --- | --- | --- |
| 1 | "கல்யாணம் " | வெங்கட் பிரபு | 3:33 |  |
| 2 | "நெஞ்சம்" | பவதாரிணி | 4:14 |  |
| 3 | "படி படி" | மஹதி (பாடகி) | 4:20 |  |
| 4 | "தோல் மேல" | ஹரிசரண், Shweta Prabhu | 4:15 |  |
| 5 | "வா மாமா" | ரோஷினி | 3:44 | } |
# வசந்தம் வந்தாச்சு

## வரவேற்பு

ஒரு விமர்சகர் இவ்வாறு எழுதினார்: "திடுக்கிடும் திரைக்கதை மற்றும் சுமாரான கதை மற்றும் நடிப்பு ஆகியவை உற்சாகம் தரவில்லை".
# பெட்யா (தீநிரல்)

**பெட்யா** என்பது 2016 இல் முதலில் கண்டுபிடிக்கப்பட்ட ஒரு மறையீடாக்க பணயத் தீநிரல் குடும்பம் ஆகும். இத்தீநிரல் மைக்ரோசாப்ட் விண்டோஸ் சார்ந்த கணினிகளைத் தாக்கி, அதன் மாஸ்டர் துவக்கப் பதிவைப் பாதித்து வன் கோப்பு அமைப்பு அட்டவணையைக் குறியாக்கம் செய்யும் பேலோடு ஒன்றை இயக்கச் செய்து விண்டோஸ் தளத்தை துவங்கவிடாமல் தடுக்கிறது. பயனர் கணினியை மீண்டும் பயன்படுத்த வேண்டுமெனில் குறிப்பிட்டத் தொகையை பிட்காயின் மூலம் செலுத்தப் பணிக்கும்.
# பெட்யா (தீநிரல்)

## இவற்றையும் காண்க

- வைப்பர் (தீநிரல்)
# பெட்யா (தீநிரல்)

## சான்றாதாரங்கள்

<references group="" responsive=""></references>
# தியோடோர் எர்ட்செல்

**தியோடோர் எர்ட்செல்** (*Theodor Herzl*, ; ; *Te'odor Hertsel*; ; ),; 2 மே 1860&nbsp;– 3 சூலை 1904) என்பவர் ஆத்திரிய-அங்கேரிய ஊடகவியலாளரும், எழுத்தாளரும், அரசியல் செயற்பாட்டாளரும் ஆவார். இவர் நவீன சியோனிசத்தின் தந்தை என அழைக்கப்படுகிறார். எர்ட்செல் உலக சியோனிச அமைப்பை உருவாக்கி பாலத்தீனத்தில் யூதர்களுக்கான நாடு ஒன்றை அமைக்கும் நோக்கோடு யூதர்களை பாலத்தீனத்தில் குடியேற்றப் பாடுபட்டார். யூத நாட்டை உருவாக்கும் முன்னர் இவர் இறந்து விட்டாலும், இன்றைய இசுரேலின் தந்தை என இவர் போற்றப்படுகிறார்.  
இசுரேலிய விடுதலைச் சாற்றுரையில் எர்ட்செல் "யூத அரசின் ஆன்மிகத் தந்தை" எனவும், அரசியல் சியோனிசத்திற்கு ஒரு உறுதியான, நடைமுறைப்படுத்தும் தளம் மற்றும் கட்டமைப்பைக் கொடுத்த தீர்க்கதரிசி எனவும் குறிப்பிட்டுக் கூறப்படுகிறார்.
# கொண்டல் (மீன் குடும்பம்)

**கொண்டல் மீன்கள்** (*Snappers*) என்பவை *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை பெரும்பாலும் கடலில் வாழ்கின்றன. ஆயினும், கயவாய்ப் (ஆற்றுக் கழிமுகம்) பகுதிகளில் வாழும் சில இனங்கள் உணவுக்காக நன்னீருக்குச் செல்கின்றன. இதில் மொத்தம் 113 இனங்களில் சில இனங்கள் முக்கியமான உணவு மீன்களாக உள்ளன.  
இவை எல்லாப் பெருங்கடல்களிலும் வெப்பவலய மற்றும் துணை வெப்பவலயப் பகுதிகளிலும் காணப்படுகின்றன. பெரும்பாலானவை புறவோட்டு உயிரினங்களை அல்லது பிற மீன்களை இரையாகக் கொள்கின்றன. மிதவைவாழிகளை உணவாகக் கொள்ளும் சில இனங்களும் இக் குடும்பத்தில் உள்ளன. இவை காட்சியகங்களில் வைக்கப்படுவது உண்டு. எனினும், இவை மிக விரைவாக வளர்வதால் இவை அதிகம் விரும்பப்படுவது இல்லை. இவை பொதுவாக 450 மீட்டர் ஆழம் வரை வாழ்கின்றன.
# பஞ்சாமிர்தம் (2008 திரைப்படம்)

**பஞ்சாமிர்தம்** (Panchamirtham) 2008இல் வெளிவந்த நகைச்சுவைத் திரைப்படம் .எழுத்து ,இயக்கம் ராஜு ஈஸ்வரன் இதில் ஜெயராம் (நடிகர்), பிரகாஷ் ராஜ் மற்றும் ராஜு ஈஸ்வரன் போன்றோர் முன்னணி பாத்திரங்களில் நடித்திருந்தனர் while அரவிந்து ஆகாசு, நாசர், சமிக்ஷா மற்றும் சரண்யா மோகன் ஆகியோர் முக்கிய பாத்திரங்களில் தோன்றியுள்ளனர். இப்படத்தை அபிராமி ராமனாதன் தயாரித்திருந்தார். 2008 டிசம்பர் 25 அன்று வெளியிடப்பட்டது.
# பஞ்சாமிர்தம் (2008 திரைப்படம்)

## கதை

இக்கதை இராமாயணக் காலத்தில் தொடங்குகிறது. இராவணன்' பிரகாஷ் ராஜ் தனது மாமன் மாரீசனை மானாக உருமாறி சீதையை கவர்ந்துவர கட்டளையிடுகிறார். முதலில் மறுத்த மாரீசன் தனது மனைவியின் உயிருக்கு இராவணனால் ஆபத்து ஏற்படுமென என பயந்து இதற்கு சம்மதிக்கிறார். ஆனால் இராமன் விட்ட அம்பினால் மாரீசன் ஒரு பாறையாக மாறிவிடுகிறார். இப்போது, நவீன காலத்தில் கதை பயணம் செய்கிறது. ராஜாராம் நாசர் பெரிய தேயிலை தோட்டத்திற்கு உரிமையாளர். அவருக்கு உதவியாக சீதாவும் சரண்யா மோகன் சமையலில் ராம் என்பவரும் அரவிந்து ஆகாசு உதவியாக உள்ளனர் . ராம் மற்றும் சீதா இருவரும் நேசிகின்றனர். ராஜாராமின் உறவினர் (எம். எசு. பாசுகர் மற்றும் மயில்சாமி (நடிகர்) அவருடைய சொத்துகளை அபகரிக்க திட்டமிடுகின்றனர். இதற்காக சீதாவை மலையுச்சியிலிருந்து தள்ளி கொலை செய்யத் திட்டமிடுகின்றனர். தள்ளப்பட்ட சீதா நேராக மாரீசன் பாறையின் மேல் விழுந்ததால் அவர் தனது பழைய உருவை அடைகிறார். அதற்குப்பின் என்ன நடக்கிறது என்பது மீதிக்கதையாகும்.
# பஞ்சாமிர்தம் (2008 திரைப்படம்)

## நடிகர்கள்

- ஜெயராம் (நடிகர்) - மாரீசன்
- பிரகாஷ் ராஜ் - இராவணன்
- நாசர் - ராஜாராம் மற்றும் மாணிக்கம் (இரு வேடங்களில்)
- அரவிந்து ஆகாசு -ஸ்ரீராமன்
- சரண்யா மோகன் - சீத்தா
- சுமிக்ஷா -மந்தாகினி
- கருணாஸ் - பாண்டி
- கஞ்சா கறுப்பு - முத்து
- எம். எசு. பாசுகர் - திருப்பதி
- மயில்சாமி (நடிகர்)
- ராஜு ஈஸ்வரன் - இடும்பன்
- இளவரசு - காசி
- ரெஜீனா கசான்ட்ரா - சீதா
# பஞ்சாமிர்தம் (2008 திரைப்படம்)

## தாயரிப்பு

அபிராமி ராமநாதன், நன்கு அறியப்பட்ட திரையரங்கு உரிமையாளர் மற்றும் அபிராமி மெகா மால் நிறுவனத்தின் நிர்வாக இயக்குநர், பஞ்சாமிர்தம் படத் தயாரிக்க விரும்பினார். இப்படத்தின் தொடக்க விழா 2008 ஜூலை 13 ஆம் தேதி நடைபெற்றது. இயக்குநர் கே. பாலசந்தர், கே.ஆர்.ஜி., கலைப்புலி எஸ். தாணு, கலைப்புலி சேகரன், சரத்குமார், ராதா ரவி, ராம நாராயணன் ஆகியோர் விழாவை தொடங்கி வைத்தனர். பூஜையன்று நாசருடனான ஒரு பாடல் காட்சி படமாக்கப்பட்டது. முன்னதாக நடிகர் விவேக் மற்றும் நடிகர் வடிவேல் நடிப்பதா இருந்தது சரண்யா மோகன் நடித்திருக்கும் ஒரு பாடல் காட்சி நடிகையும் நடன இயக்குனருமான காயத்ரி ரகுராமால் ஊட்டியில் படமாக்கப்பட்டது.
# பஞ்சாமிர்தம் (2008 திரைப்படம்)

## ஒலித்தொகுப்பு

சுந்தர் சி. பாபு இதன் இசையை மேகொள்ள கவிஞர் வாலி பாடல்களை எழுதியுள்ளார்.
# பஞ்சாமிர்தம் (2008 திரைப்படம்)

## விமர்சனம்

நவ் ரன்னிங் .காம் இவ்வாறு கூறியது : "பல நகைச்சுவை நடிகர்கள் நடித்து வெளிவந்த நகைச்சுவைப் படமாகும், அதன் இலக்கு குழந்தைகள் சிரிக்க வேண்டும் என்பது தெளிவாக தெரிகிறது" . Indiaglitz wrote: "Panchamirtham is a laugh-riot". ரெடிஃப் எழுதியது: அவர்கள் வாக்குறுதி கொடுத்தது போல் வேடிக்கையாக இல்லை என்றாலும், இந்த அணி சிரிக்க வைக்கிறது". கோலிவுட். காம் எழுதியது: "பஞ்சாமிர்தம் ஒரு அற்புதமான உபசரிப்பு, ஆனால் துரதிருஷ்டவசமாக, தொலைக்காட்சியின் தாக்கங்கள் நிறைய இருந்தது". பிகைன்ட்வுட் எழுதியது: நல்ல மதிப்பு மிக்கதாக உள்ளது
# பஞ்சாமிர்தம் (2008 திரைப்படம்)

## வெளியிணைப்புகள்

-
-
# லேன்செட்

**லேன்செட்** என்பது வாராந்திர பொது மருத்துவ இதழாகும். இது உலகின் பழமையான, மிகவும் மதிப்புமிக்க மற்றும் சிறந்ததாக அறியப்பட்ட பொது மருத்துவ இதழ்களில் ஒன்றாக உள்ளது.  
இந்த இதழ் 1823 ஆம் ஆண்டில் தாமஸ் வாக்லே என்ற ஆங்கில மருத்துவ அறுவை சிகிச்சை நிபுணரால் நிறுவப்பட்டது, அவரது அறுவைசிகிச்சை கருவியின் நியாபகார்த்தமாக லான்சட் என்று பெயரிடப்பட்டது, அத்துடன் கட்டிடக்கலை பதமான "லேன்செட் வளைவு" ,"ஞானத்தின் ஒளி" அல்லது "வெளிச்சத்தினை உள்ளே அனுமதிக்கும்" ஒரு கூர்மையான வளைவு கொண்ட சாளரம் என்ற பொருள் தரும் வகையிலும் பெயரிடப்பட்டது.  
இந்த பத்திரிகை ஆராய்ச்சி கட்டுரைகள், மதிப்பாய்வு கட்டுரைகள் ("கருத்தரங்குகள்" மற்றும் "விமர்சனங்கள்"), தலையங்கங்கள், புத்தக மதிப்புரைகள், கடிதங்கள், அத்துடன் செய்தி அம்சங்கள் மற்றும் நிலை அறிக்கைகள் ஆகியவற்றை வெளியிடுகிறது. 1991 ஆம் ஆண்டு லான்செட் பத்திரிக்கை எல்செவியர்-ஆல் வாங்கப்பட்டது. 1995 ஆம் ஆண்டு முதல், ரிச்சார்ட் ஹர்ட்டன் என்பவர் அதன் ஆசிரியரானார். இந்த இதழுக்கு லண்டன், நியூயார்க், மற்றும் பெய்ஜிங் ஆகியவற்றில் அலுவலகங்கள் உள்ளன.
# லேன்செட்

## சரிவிகித உணவு

ஒவ்வொரு மனிதனுக்கும் நாள்தோறும் தேவைப்படும் கலோரிக்கு தக்க எவ்வளவு உணவு எடுத்துக்கொள்ளவேண்டும் என உலகம் முழுவதுமிருந்து 16நாடுகளைச் சார்ந்த 37நிபுணர்கள் குழு இணைந்து ஒரு அறிக்கையை லேன்செட் இதழில் வெளியிட்டது.
# சிவியார்

**சிவியார்** (*Siviyar*) அல்லது **சிவிகையார்** (*Chivikaiyar*) எனப்படுவோர் தற்போது இந்திய மாநிலமான தமிழ்நாட்டிலும், இலங்கையிலும் வாழுகின்ற ஓர் இனக்குழுவினர் ஆவர். இவர்கள் பாரம்பரியமாக பல்லக்குத் தூக்குபவர்கள் ஆவர். இவர்கள் இலங்கையில் ஒரே ஒரு சமூகமாக இருப்பினும் தமிழ்நாட்டில் இடையர் ஜாதிகளின் ஒரு பிரிவினராக உள்ளனர்.  
இவர்கள் தமிழக அரசின் இடஒதுக்கீட்டுப் பட்டியலில், மிகவும் பிற்படுத்தப்பட்டோர் பட்டியலில் உள்ளனர்.
# சிவியார்

## சொற்பிறப்பியல்

இந்தப் பெயர் *பல்லக்கு* என்று பொருள்படும் தமிழ் வார்த்தையான *சிவிகை* மற்றும் மரியாதைக்குரிய பன்மையைக் குறிக்கும் பின்னொட்டு - (அர்) ஆகியவற்றிலிருந்து பெறப்பட்டது. ஆகவே இதெல்லாம் சேர்த்து *சிவியார்* என்று வந்தது. இவர்களது தலைவர்கள் "கூறியான்" என அழைக்கப்பட்டார். அதாவது *அறிவிப்பாளர்* என்று பொருள்படும். அதாவது இவர் பல்லக்கிற்கு முன்னால் எடுக்கப்பட்ட நபரின் வருகையை அறிவிப்பார்.
# அப்பாவி

**அப்பாவி** (Appavi) 2011 தமிழில் வெளிவந்த நாட்டுப்பற்றைச் சொல்லும் படமாகும் .இதை இயக்கியவர் ஆர். ரகுராஜ். இப்படம் ஒரு சமுதாயத்தால் பாதிக்கப்பட்ட ஒருவன் ஊழல்வாதிகளுக்கு எதிராக பழிவாங்குவது நமக்கு உணர்த்துகிறது. அறிமுகமாக கௌதம், சுஹானி கலிதா, நடிக்க இவர்களுடன் பாக்யராஜ், சூரி போன்றோரும் நடித்திருந்தனர்.
# அப்பாவி

## கதை

பாரதி (கௌதம்) ஒரு நேர்மை மற்றும் நல்லொழுக்கமுடைய கல்லூரி மாணவன். அவனது சக மாணவர்களிக்கு ஒரு மாணிக்கமாகவே திகழ்கிறான். ஊழல் அரசியல்வாதிகள், ஊழல் அதிகாரிகள், பயங்கரவாதிகள் மற்றும் பொது மக்களுக்கு தீங்கு விளைவிக்கும் எவருக்கும் சிம்ம சொப்பனமாகவே இவன் இருக்கிறான். தங்களது குற்றங்களை அவர்கள் நடத்தும்போது தனது கைபேசியினால் அதை பதிவு செய்து அதை பொதுமக்கள் மத்தியில் தெரியப்படுத்துகிறான், பாரதியின் இச்செயலால் ஊழல் அரசியல்வாதிகளும் அதிகாரிகளும் பயப்படுகிறார்கள். பின்னர் எவ்வாறு பாரதி இவர்களை முறியடிக்கிறான் என்பதை பல சம்பவங்களைக் கொண்டு படத்தை முடிக்கிறார்
# அப்பாவி

## நடிகர்கள்

- கௌதம் - பாரதி
- சுஹானி கலிதா
- சூரி -பாரதியின் நண்பனாக
- பாக்யராஜ் -ராமாசாமி (பாரதியின் தந்தை)
- ஸ்ரீரஞ்சனி -மணிமேகலை (பாரதியின் தாயாராக)
- மனோபாலா - கல்லூரி பேராசிரியர்
- மஹாதேவன்—சூசா
# அப்பாவி

## தயாரிப்பு

கதை, திரைக்கதை எழுதிய ஆர். ரகுராஜ் "நாட்டிலுள்ள இளைஞர்களை தேசபக்தி என்ற முக்கியத்துவத்தை உணர்த்தும் நோக்கத்துடனும் அதை இயக்குவதற்கும் முடிவு செய்துள்ளார். இந்தியாவைப் பொறுத்தவரை, பல படங்கள் இந்தியாவின் எதிர்காலம் குறித்து வெளிப்படையாகக் கூறுகின்றன. ஆனால் எந்த தீர்வையும் தெரிவிக்கவில்லை, இந்தியா உலகில் ஒரு வல்லரசாக இருக்க முடியும் என்பதால், அதற்கான பிரச்சினைகள் மற்றும் தீர்வுகள் பற்றிய என் திரைப்படம் பேசும் , "என்றார் ரகுராஜ் . 1115 அடி வரை நீளமான இந்திய தேசிய கொடி தைக்கப்பட்டு, உற்சாகமான தேசபக்தி பாடலை வைரமுத்து மற்றும் ஜோஷ்வா ஸ்ரீதர் எழுதி அப்பாடலில் 500 கல்லூரி மாணவர்கள் நடித்திருந்தார்கள்.
# அப்பாவி

## விமர்சனம்

தமிழ் சினிமாவில் உண்மையைத் தவிர்த்து, "அப்பாவி "ஒரு மேலோட்டமான கருத்டையே முன்வைக்கிறது. சமுதாயத்தில் சமூக விரோத சக்திகள் ஏற்படுத்தும் மோசமான விளைவுகள் பொதுவான மனிதனை எவ்வாறு பாதிக்கிறது என்பதையும் படம் காட்டுகிறது. இந்த படத்தின் நாயகன், சமூக விரோத சக்திகளால் பாதிக்கப்பட்டு, அவர்களுக்கு எதிராக பழிவாங்க முயற்சிக்கும் ஒரு மனிதர். வலுவான உள்ளடக்கத்திற்கும், அரசியல் எதிர்ப்பின் காரணமாக இந்தப் படம் இறுதியில் 2011 இல் தாமதமாக வெளியானது..
# இந்திய அரசின் இடைக்கால நிதியறிக்கை 2019

## இடைக்கால நிதிநிலை அறிக்கை மீதான விமர்சனங்கள்

இந்த இடைக்கால நிதிநிலை அறிக்கை, வரும் ஏப்ரல் 2019 மக்களவைத் தேர்தலை கணக்கில் கொண்டே தயாரிக்கப்பட்ட தந்திரமான தேர்தல் அறிக்கை என்றும், நிலமற்ற வேளாண் கூலித் தொழிலாளர்களின் மேம்பாட்டிற்கு இந்நிதிநிலை அறிக்கையில் ஏதும் கூறப்படவில்லை என்றும் எதிரிகட்சித் தலைவர்கள் கருத்துக்கள் கூறுகின்றனர்.
# தமிழப்பனார்

**தமிழப்பனார்** என்பவர் உலகத் தமிழ் அறக்கட்டளையின் தலைவராவார். இவரை "ஈழம் தமிழப்பனார்" என்றும் அழைக்கிறார்கள். இவர் ஐந்தாயிரத்திற்கும் அதிகமான அரிய தமிழ்ப்புத்தகங்களை சேகரித்து வைத்துள்ளார்.
# தமிழப்பனார்

## கல்வி

இவர் சென்னைப் பல்கலைக்கழகத்தில் தத்துவப் பட்டம் படித்துப் பெற்றுள்ளார். உடன் "எண்ணும் எழுத்தும்" என்ற தலைப்பில் ஆய்வு செய்து முனைவர் பட்டம் பெற்றுள்ளார்.
# தமிழப்பனார்

## உலகத் தமிழ் நூலக அறக்கட்டளை

தமிழில் வெளியான நூல்களை திரட்டி வெளியிடும் நோக்கத்துடன் உலகத்தமிழ் நூலக அறக்கட்டளை என்பதை உருவாக்கி உள்ளார்.
# உடைமைச் சட்டம்

**உடைமைச் சட்டம்** (அ) **சொத்துரிமைச் சட்டம்** என்பதுநிலம்சார் மற்றும் தனிமனித சொத்துரிமை மற்றும் குத்தகையை பொதுச் சட்ட அமைப்பின் வரையறைக்குட்பட்டு நிர்வகிக்கும் ஒரு சட்டப் பகுப்பாகும். சிவில் சட்ட அமைப்பில் அசையும் மற்றும் அசையா சொத்துகளுக்கிடையே வேறுபாடு வரையறுக்கப்பட்டுள்ளது. அசையும் சொத்துஎன்பது தனிப்பட்ட சொத்தைத் ஏறத்தாழ ஒத்துள்ளது, அசையா சொத்துஎன்பது ரியல் எஸ்டேட் அல்லது வீடு-மனை சொத்து, அதன் தொடர்பான உரிமைகள் பொறுப்புகளை ஒத்துள்ளது.  
சொத்து குறித்த கருத்து, கருத்துரு அல்லது தத்துவமே சொத்துரிமை சட்டத்தின் அடிப்படையாக அமைகிறது. சில அதிகார எல்லைகளில் , அனைத்து சொத்துகளும்வழிவழியாக மன்னர் பரம்பறையால் உரிமை கொண்டாடப்பட்டு நிலக் குடிமுறைவாயிலாகவோ அல்லது விசுவாசத்தின் அடிப்படையிலான பிற நிலப்பிரபுத்துவ அமைப்புகளின் வாயிலாகவோ பிறர் பயன்பாட்டிற்கு பிரித்தளிக்கப்பட்டது.  
நெப்போலிய சட்டத்தொகுப்பு முழுச்சொத்துரிமை கருத்தைச் சட்டமாக அறிமுகப்படுத்தியமுதன்மையான நவீன கால அரசாங்கச் சட்டங்களில் ஒன்று. எனினும் தனிப்பட்ட சொத்துரிமைகளின் பாதுகாப்பு இடைக்கால இஸ்லாமிய சட்டமுறைமையிலும், நிலப்பிரபுத்துவ வடிவங்களில் இடைக்கால மற்றும் ஆரம்பகால நவீன இங்கிலாந்தின் பொது நீதிமன்றங்களிலும் காணப்பட்டன.
# உடைமைச் சட்டம்

## கோட்பாடு

*சொத்து* என்ற சொல் ஒரு நபருக்கு சொந்தமான - ஒரு புத்தகம் அல்லது ஒரு செல்போன் - ஒரு பொருளையும் (அல்லது பொருள்களையும்) அவற்றோடு அந்நபருக்கு உள்ள தொடர்பையும் குறிக்கும். சட்டத்தில், இந்த கருத்து இன்னும் ஒழுங்கான அமைப்பை ஏற்கிறது. பொருளின் தன்மை, நபர் மற்றும் பொருளுக்கு இடையிலான உறவு, பொருள் தொடர்பாக பல நபர்களுக்கும் இடையிலான உறவு மற்றும் தற்போதைய அரசியல் அமைப்பிற்குள் பொருளை எப்படிக் கருதுவது போன்றவைக் கருத்தில் கொள்ள வேண்டிய காரணிகள். சுருக்கமாக, சட்ட ரீதியில் சொத்து என்பது சில பொருள்கள் அல்லது விஷயங்களின் மேலுள்ள மக்களின் உரிமைகளைப்பரவலாகக் குறிப்பதாகும்.
# உடைமைச் சட்டம்

## முன்னுரிமை

பல்வேறு தரப்பினர் தவறுதலாகவோ வஞ்சகமாகவோ ஒரே சொத்தின் மீதுஉரிமை கோரலாம். உதாரணமாக, சொத்துரிமையை உருவாக்கும் அல்லது கைமாற்றும் ஒருவர்அதற்குஉரித்தானவராயிருப்பினும், வேண்டுமென்றோ அலட்சியமாகவோ, முழுமையாக அல்லது பகுதிகளில் முரண்படுவோரிடையே சொத்துரிமைபாகங்களைப் பிரித்துருவாக்க நேரலாம். அவற்றால் பங்குதாரரிடையே எழும் பூசல்களை நீதிமன்றம் அவர்களின் முன்னுரிமைகளை ஆய்ந்துத் தீர்க்கும். "சொத்துரிமை கைமாற்றல்" என்ற சொற்கூறு, பொதுவாக ஒரு நபர் தன் சொத்துக்களை, தற்போதோ எதிர்காலத்திலோ, தானல்லாத ஒன்று அல்லதுஅதற்கும் மேற்பட்ட உயிருள்ள பிற நபர்களிடையேவோ, அல்லது, தான்மற்றும்ஒன்று அல்லது அதற்கும் மேற்பட்ட பிற உயிருள்ள நபர்ககளிடையேவோ கொண்டு சேர்ப்பதைக் குறிக்கும்.
# டீ கடை ராஜா

**டீ கடை ராஜா** (Tea Kadai Raja) (தமிழ்: 2016 இல் Indian தமிழகத் திரைப்படத்துறை காதல் திரைப்படம். எழுதி இயக்கியவர்கள் மருது ராஜா / ராஜா சுப்பையா. 2014 இல் வெளிவந்த*வேலையில்லா பட்டதாரி (திரைப்படம்)* படத்தில் இடம்பெற்ற டீ கடை ராஜா என்ற பாடலைக் கொண்டு இப்படம் எடுக்கப்பட்டது. எ ஃபன்டூண் டாக்கீஸ் புரடக்சன் இப்படத்தில் மருது ராஜா / ராஜா சுப்பையா., நேஹா காயத்திரி, யோகி பாபு, ஷர்மிளா தாபா, மதன் பாப் போன்றோர் நடித்திருந்தனர். 2016 ஏப்ரல் 8 அன்று ஸ்ரீதேனாண்டாள் பிலிம்ஸ் இப்படத்தை வெளியிட்டனர்.
# டீ கடை ராஜா

## தயாரிப்பு

தனுஷ் (நடிகர்), சமந்தா ருத் பிரபு மற்றும் ஏமி சாக்சன் ஆகியோர் நடித்திருந்த தங்க மகன் (2015 திரைப்படம்) என்ற திரைப்படத்திற்கு *டீ கடை ராஜா* என்ற பெயர் பரிசீலிக்கப்ட்டது. பின்னர், 'டீ கடை ராஜா' என்ற பெயரை எ ஃபன்டூண் டாக்கீஸ் புரடக்சன் சார்பில் மருது ராஜா / ராஜா சுப்பையா ஆகிய இருவரும் தங்களது படைப்பிற்கு தேர்ந்தெடுத்தனர்.
# டீ கடை ராஜா

## கதை

கதை வளர்ந்துவரும் ஒரு நகரத்தில் வாழும் சிறுவர்களை சுற்றியும் மற்றும் அவர்களது நகர்ப்புற பின்னணி பற்றியும், சிறுவர்களுக்கு நிகழும் காதல் விவகாரம் பற்றியும் பேசுகிறது.
# இரு குதிரைகள் தடுப்பு, மேக்சு லேங்கி தாக்குதல்

**மேக்சு லேங்கி தாக்குதல்** (*Max Lange Attack*) இரண்டு குதிரைகள் தடுப்பு, பெட்ரோஃப்சு தடுப்பு, சிகாட்ச்சு பலியாட்டம். மந்திரியின் திறப்பாட்டம், நடுக்கள ஆட்டம், கியுக்கோ பியானோஉள்ளிட்ட பல்வேறு வகையான சதுரங்கத் திறப்பு வரிசைகளில் இருந்தும் தோன்றுகிறது.  
இவற்றில் பொதுவாகக் காணப்படும் இரண்டு நகர்வு வரிசைகள் இங்கு தரப்படுகின்றன.  
1.e4 e5 2.Nf3 Nc6 3.Bc4 Nf6 (இரு குதிரைகள் தடுப்பு) 4.d4 exd4 5.0-0 Bc5 6.e5, மற்றும் 1.e4 e5 2.Nf3 Nc6 3.d4 exd4 4.Bc4 (சிகாட்ச்சு பலியாட்டம்) Bc5 5.0-0 Nf6 6.e5.  
1854 ஆம் ஆண்டில் இச்சதுரங்கத் திறப்பை பரிந்துரைத்த செருமானிய மாசுட்டர் மேக்சு லேங்கியின் பெயரால் இச்சதுரங்கத் திறப்பு அழைக்கப்படுகிறது
.  
6.e5 என்ற வெள்ளையின் நகர்வுக்கு கருப்பு இரண்டு வகையான பதில் நகர்வுகளைத் தரமுடியும்.  
6...Ng4 என்ற நகர்வை கருப்பு ஆடலாம். ஆனால் அரிதாக ஆடப்படுகிறது. பொதுவாக 6...d5 என்று ஆடப்படுகிறது. பிரதான நகர்வு வரிசை 7.exf6 dxc4 8.Re1+ Be6 9.Ng5 Qd5 (9...Qxf6?? 10.Nxe6 fxe6 11.Qh5+ எனத் தொடர்கிறது.  
12.Qxc5 தொடர்வது புகழ்பெற்ற ஒரு பொறி வைப்பு ஆகும்.10.Nc3 Qf5 (10...dxc3?? 11.Qxd5 வெற்றி கிடைக்கும் ஏனெனில் 11...Bxd5 முறையற்ற நகர்வு ஆகும்) 11.Nce4 0-0-0 உடன் சிக்கலான ஆட்டம் அமைகிறது.  
மாறாக 8.fxg7 Rg8 9.Bg5 நகர்வுகள் வெள்ளைக்கு சாதகமான நகர்வுகளாக அமையும் என்று இலெவ் கட்மானும் சிடீபன் புக்கரும் ஆய்வு செய்து தெரிவித்தனர். இதற்கு கருப்பு வழக்கமாக 9...Be7 10.Bxe7 Kxe7 என்று விளையாடும்.
# இரு குதிரைகள் தடுப்பு, மேக்சு லேங்கி தாக்குதல்

## விளக்க ஆட்டம்

எச். வேட்டர்–யான் நண் 1986  
1.e4 e5 2.Nf3 Nc6 3.Bc4 Nf6 4.d4 exd4 5.0-0 Bc5 6.e5 d5 7.exf6 dxc4 8.Re1+ Be6 9.Ng5 Qd5 10.Nc3 Qf5 11.Nce4 0-0-0 12.g4 Qe5 13.fxg7 Rhg8 14.Nxe6 fxe6 15.Bh6 d3 16.c3 d2 17.Re2 Rd3 18.Nxc5 Qxc5 19.Rxd2 Ne5 20.Rxd3 cxd3 21.Kg2 Qd5+ 22.Kg3 Qd6 23.Bf4 Rxg7 24.h3 Rf7 25.Qa4 Qc6 26.Qxc6 Nxc6 ½–½
# பாலி(எக்சாமெத்திலீன் கார்பனேட்டு

**பாலி(எக்சாமெத்திலீன் கார்பனேட்டு** (*Poly(hexamethylene carbonate*) என்பது (C<sub>7</sub>H<sub>12</sub>O<sub>3</sub>)<sub>n</sub> என்ற பொது மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை ரோசியேடெலசு டிபாலிமெரான் என்ற உயிர்வளி பாக்டீரியாவைப் பயன்படுத்தி உயிரியற் சிதைவுக்கு உட்படுத்தினால் அடிப்பிக் அமிலம் மற்றும் டை(6-ஐதராக்சியெக்சைல்)கார்பனேட்டும் தயாரிக்க இயலும் .
# சின்னா

**சின்னா** (Chinna) என்பது 2005 ஆம் ஆண்டு சுந்தர் சி.யின் எழுத்து இயக்கத்தில் வெளியான காதல் திரில்லர் திரைப்படமாகும். இத்திரைப்படத்தில் அர்ஜுன், சினேகா மற்றும் விக்ரமாதித்யா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படம் 15 சூலை 2005 இல் வெளியாகி, கலவையான விமர்சனத்தை பெற்றது.  
இது பின்னர் தெலுங்கில் "கொடி" என்ற பெயரில் மொழி பெயர்க்கப்பட்டதுடன், ஒடியா மொழியில் "கிரிமினல்" என்ற பெயரில் மறு ஆக்கம் செய்யப்பட்டது.
# சின்னா

## கதை

காயத்ரியை (சினேகா) ஏதோவொரு நினைவில் மூழ்கி இருக்கும் போது அவள் அறியாமலேயே அவளின் விருப்பமின்றி ஒரு நீர்ப்பாசனப் பொறியியலாளர் (விக்ரமாதித்யா) அவளது கழுத்தில் தாலி கட்டி அவளைத் திருமணம் செய்வதிலிருந்து படம் துவங்குகிறது. திருமணம் ஆன கையோடு காயத்ரி அவளது கணவருடன் ஊட்டிக்கு அழைத்து வரப்படுகிறாள். அங்கு முதலிரவில் அவள் அவளது கணவருடன் தாம்பத்திய வாழ்க்கையை துவங்க விருப்பமின்றி தனியே உறங்குகிறாள். அப்போது அவளின் கடந்தகால நினைவுகள் ஓடுகின்றன. அவர் பவளப் பாறைகள் மற்றும் ஏனைய கடல் சூழல் அமைப்புகள் சம்பந்தமாக படிப்பதற்கு இராமேஸ்வரம் செல்கிறார். அங்கு அவருடைய மாமனார் வினுசக்ரவர்த்தி மீனவ தொழில் செய்து வருகிறார்.  
அங்கு காயத்ரி சின்னா (அர்ஜுன்) மற்றும் அவரது உதவியாளர்களான மன்சூர் அலி கான் உள்ளிட்டவர்களை சந்திக்கின்றனர். இவர்கள் உள்ளூரில் வன்செயல் புரியும் குழு ஒன்றுக்கு வேலை செய்பவர்களாவர். காயத்ரி சின்னாவை உள்ளூர் எஸ்.பி. (விஜயகுமார்) இடம் சிக்க வைக்க எத்தனிக்க, அவரது மாமா தடுத்து விடுகிறார்.  
கடல் பற்றி அறிய காயத்ரியின் மாமா அவரை சின்னாவிடம் அனுப்பி வைக்கிறார். சில நாட்களில் இருவரும் காதல் வயப்படுகின்றனர். ஆனால், காயத்ரியின் பெற்றோர் அவரை ஒரு நீர்ப்பாசன பொறியியலாளருக்கு திருமணம் செய்து வைக்கிறார்கள்.  
படத்தின் இரண்டாம் பகுதியில் சின்னா, காயத்ரியை அடைந்து கொள்வதற்காக பலரை கொலை செய்கிறார். இறுதியில் காயத்ரியுடன் இணைந்தாரா என்பது மீதிக்கதை.
# சின்னா

## நடிகர்கள்

- அர்ஜுன் - சின்னா
- சினேகா - காயத்ரி
- விக்ரமதித்யா - காயத்ரியின் கணவர்
- விஜயகுமார் - காயத்ரியின் மாமனார் மற்றும் ஓய்வுபெற்ற பொலிஸ் அதிகாரி
- வடிவேலு - குமார்
- லிவிங்ஸ்டன் - பொலீஸ் அதிகாரி
- மன்சூர் அலி கான் - சின்னாவின் நண்பர்
- பொன்னம்பலம் - சின்னாவின் நண்பர்
- வினு சக்ரவர்த்தி - காயத்ரியின் மாமனார்
- ஜெயப்பிரகாஷ் ரெட்டி - சின்னாவின் முன்னாள் முதலாளி
- மணிவண்ணன் - சபாபதி
- எம். எசு. பாசுகர்
- ரியாஸ் கான்
- பெசன்ட் ரவி
- ஸ்ரீ குமார் - சூசாய்
- ஆர்த்தி - மகா
- கிரண் ராத்தோட் - குத்து பாடலில் சிறப்புத் தோற்றம்
# சின்னா

## இசை

இந்த படத்திற்கு டி. இமான் என்பவர் இசையமைத்துள்ளார்.
# என்றென்றும் காதல்

***என்றென்றும் காதல்*** (*Endrendrum Kadhal*) 1999 ஆம் ஆண்டு தமிழில் வெளியான காதல் திரைப்படம். விஜய், ரம்பா, ரகுவரன், பானுப்ரியா மற்றும் எம். என். நம்பியார்<nowiki/>ஆகியோர் நடித்துள்ளனர். கதை, திரைக்கதை எழுதி, இசையமைத்து, இயக்கியவர் மனோஜ் பட்னாகர். இவர் கே.டி.குஞ்சுமோன் உடன் இணைந்து இப்படத்தைத் தயாரித்துள்ளார்.
# என்றென்றும் காதல்

## கதைச்சுருக்கம்

சேதுபதி (எம்.என்.நம்பியார்) யின் மூன்றாவது மகன் விஜய் (விஜய்). அவர்களுடையது கூட்டுக்குடும்பம். விஜய் தான் நிர்வகிக்கும் கப்பல் நிறுவனத்தின் தொழில் ஒப்பந்தத்திற்காக சுவிட்சர்லாந்து செல்கிறான். அங்கே தொழிலதிபர்களாக இருக்கும் சகோதரர்கள் நாகராஜ் (நிழல்கள் ரவி) மற்றும் சேகர் (ரகுவரன்). இவர்களின் சகோதரி மீனாட்சி (ரம்பா). விஜயும் மீனாட்சியும் காதலிப்பதை அறிந்து அவர்கள் திருமணத்திற்கு சம்மதிக்கும் நாகராஜ், விஜய் சுவிட்சர்லாந்திலேயே தங்க வேண்டும் என்ற நிபந்தனை விதிக்கிறான். அதை மறுத்துவிட்டு விஜய் இந்தியா திரும்புகிறான். தன் தவறை உணரும் நாகராஜ், சேகரையும் மீனாட்சியையும் இந்தியாவிற்கு அனுப்பி, விஜய்-மீனாட்சி திருமணத்திற்கு சம்மதிக்கிறான். விஜய் குடும்பத்தினரும் திருமணத்திற்கு சம்மதிக்க நிச்சயதார்த்தம் செய்ய முடிவாகிறது. அப்போது நாகராஜ், விஜயின் அக்கா பூஜாவைக் (பானுப்ரியா) காதலித்து ஏமாற்றிய விடயத்தை அறியும் சேகர், அதை பூஜாவிடம் கூறி நாகராஜ் வரும்போது பூஜாவை வீட்டைவிட்டு வெளியேறச் சொல்கிறான். இதை தற்செயலாகக் கேட்கும் விஜய் தன் அக்காவைக் காதலித்து ஏமாற்றிய நாகராஜின் தங்கையான மீனாட்சியைத் திருமணம் செய்ய மறுக்கிறான். சேகர் தான் பூஜாவைத் திருமணம் செய்துகொள்வதாகக் கூற பூஜாவும் அதற்கு சம்மதிக்கிறாள். விஜய் மகிழ்ச்சியடைகிறான். விஜய்-மீனாட்சி திருமணம் இனிதே நடக்கிறது.
# என்றென்றும் காதல்

## நடிகர்கள்

- விஜய் - விஜய்
- ரம்பா - மீனாட்சி
- எம். என். நம்பியார் - சேதுபதி
- பானுப்ரியா - பூஜா
- ரகுவரன் -சேகர்
- ராதாரவி - கிருஷ்ணா
- நிழல்கள் ரவி - நாகராஜ்
- சார்லி - சபாபதி
- தாமு - வாசு
- அஞ்சு - கிருஷ்ணாவின் மனைவி
- சிந்து - வாசுவின் மனைவி
- விசாலி கண்ணதாசன் - நேர்காணல் செய்பவர்
- எஸ். ஏ. ராஜ்குமார் - பாடகர்
# என்றென்றும் காதல்

## இசை

எசு. ஏ. ராஜ்குமார் இப்படத்திற்கு இசையமைத்தார். பிரமிடு நிறுவனம் பாடல்களை வெளியிட்டது.  
| 1 | ஓ தென்றலே | பழனிபாரதி | எஸ். பி. பாலசுப்பிரமணியம், அனுராதா ஸ்ரீராம் | 4:57 |  |
| --- | --- | --- | --- | --- | --- |
| 2 | கண்களா மின்னலா | பழனிபாரதி | எஸ். பி. பாலசுப்பிரமணியம், கே. எஸ். சித்ரா | 5:05 |  |
| 3 | உலகெல்லாம் ஒரு சொல் காதல் | வைரமுத்து | ஹரிஹரன் | 5:07 |  |
| 4 | மேகங்கள் எங்கே போனாலும் | அறிவுமதி | உன்னிகிருஷ்ணன், கே. எஸ். சித்ரா | 5:22 |  |
| 5 | ஜலக்கு | பொன்னியின் செல்வன் | சுஜாதா, எஸ். என். சுரேந்தர் | 5:20 |  |
| 6 | டேக் இட் ஈசி | பிறைசூடன் | அனுராதா ஸ்ரீராம் | 5:46 | } |
# ராஜ்மகால் போர்

**ராஜ்மகால் போர்** (The Battle of Rajmahal) என்பது 1576 ஆம் ஆண்டில் முகலாயப் பேரரசிற்கும் வங்காள சுல்தானகத்தை ஆட்சி செய்த கர்ரானி வம்ச சுல்தானிற்கும் இடையில் நடந்த போராகும். இந்தப் போரின் இறுதியில் முகலாயர்கள் தீர்மானமான வெற்றியைப் பெற்றனர். இந்தப் போரின் போது வங்காளத்தின் சுல்தானிய வம்சத்தின் கடைசி அரசரான தாவூத் கான் கர்ரானி சிறையில் அடைக்கப்பட்டு பின்னர் முகலாயர்களால் மரண தண்டனை அளிக்கப்பட்டது.
# ரெட்ரோ வைரஸ்

ரெட்ரோ வைரிடியே குடும்பத்தை சார்ந்த இவ்வகை வைரஸ்கள் ஆர். என். ஏ வை மரபுபொருளாக கொண்டவை. 80-100nm விட்ட அளவுடன், கோள உரு கொண்டு கொழுப்பு மற்றும் புரதத்தலான உறையை கொண்டுள்ளது. இக்குடும்பத்தில் ஆன்கோ வைரிணியே, லென்டி வைரிணியே மற்றும் சுப்புமா வைரிணியே என்ற மூன்று துணைக் குடும்பங்கள் உள்ளன.
# சைலன்ஸ் (2016 திரைப்படம்)

**சைலன்ஸ் (**silence) 1966ம் ஆண்டு ஜப்பானிய எழுத்தாளர் ஷுசாக்கு என்டோ எழுதிய சரித்திரப் புனைவான *சின்மோக்கு* எனும் நூலைத் தழுவி 2016ம் ஆண்டில் இயக்குநர் மார்ட்டின் ஸ்கோர்செசி, ஜே கொக்ஸ் உடன் இணைந்து திரைக்கதை எழுதி, இயக்கிய திரைப்படம் ஆகும். இத்திரைப்படத்தின் கதை ஜப்பானிய நகரமான நாகசாகியில் நடந்தாலும் படப்பிடிப்பின் பெரும்பகுதி தாய்வானின் ஹுவாலியன் கவுன்ட்டி எனுமிடத்திலும் ஏனைய பகுதிகள் தாய்வானின் தைபே, தைச்சுங் ஆகிய இடங்களிலுள்ள படப்பிடிப்பு அரங்குகளிலும் படம்பிடிக்கப்பட்டது. அன்றூ கார்பீல்ட், ஆடம் டிரைவர் , லியம் நீசன், தடனோபு அசானோ, சியேரன் ஹின்ட்ஸ் ஆகியோரின் நடிப்பில் உருவான இத்திரைப்படத்தின் கதை 17ம் நூற்றாண்டில் இயேசு சபையைச் சார்ந்த இரு மத குருக்கள் காணாமல் போன தங்கள் ஆசானைத் தேடி போர்த்துக்கல்லில் இருந்து மக்காவு வழியாக ஜப்பானுக்கு செல்வதாக அமைந்துள்ளது. இத்திரைப்படம் 1637க்கும் 1638க்குமிடையே ஜப்பானில் டோக்குகவா ஷோகனேட் அரசுக்கு எதிரான கிறிஸ்த்தவ விவசாயிகளின் கலவரத்திற்கு பின் நிகழ்ந்த கிறிஸ்த்தவர்களுக்கு எதிரான அடக்குமுறைகள் நிகழ்ந்த காலகட்டத்தை களமாகக் கொண்டுள்ளது.  
இரண்டு தசாப்தங்களாக இத் திரைப்படத்தின் ஆரம்ப கட்டத் தயாரிப்பு வேலைகள் மீண்டும் மீண்டும் பல தடைகளுக்கு உள்ளாகி தொடங்கப்பட்டது. *வுல்ப் ஆப் வால் ஸ்ட்ரீட்* திரைப்படத்தின் படப்பிடிப்பு வேலைகள் நிறைவடைந்ததன் பின் இயக்குநர் மார்ட்டின் ஸ்கோர்செசி ஏப்ரல் 19, 2013ல் சைலன்ஸ் திரைப்படத்தின் தொடக்க வேலைகள் 2014ல் ஆரம்பமாகும் என அறிவித்தார். அதன் பின் தயாரிப்பாளர்களாக எர்வின் வின்க்லர், ரண்டால் எம்மெட், ஜோர்ஜ் பர்லா ஆகியோர் அறிவிக்கப்பட்டு தாய்வானில் படப்பிடிப்பு நடத்துவதெனவும் தீர்மானிக்கப்பட்டது.  
மார்ட்டின் ஸ்கோர்செசியின் 25 வருடகால கனவு படைப்பான சைலன்ஸ் நவம்பர் 29, 2016 அன்று உரோமில் திரையிடப்பட்டதன் பின் டிசெம்பர் 23, 2016ல் ஐக்கிய அமெரிக்காவில் வெளியாகியது. வசூல் ரீதியாக இத்திரைப்படம் தோல்வியைத் தழுவினாலும் விமர்சன ரீதியாக நல்ல வரவேற்பைப் பெற்றது. அமெரிக்க தேசிய விமர்சன குழு மற்றும் அமெரிக்க திரைப்பட நிறுவனம் 2016ன் மிகச் சிறந்த பத்து படங்களில் ஒன்றாக இத்திரைப்படத்தை பட்டியலிட்டன. அத்தோடு 89வது அகாதமி விருதில் சிறந்த ஒளிப்பதிவுக்காக பரிந்துரையும் செய்யப்பட்டது.  
சமயம் தொடர்பாக மார்ட்டின் ஸ்கோர்செசி இயக்கிய திரைப்படங்களுள் இது மூன்றாவது திரைப்படமாகும். *குண்டுன்* மற்றும் *த லாஸ்ட் டெம்ப்டேஷன் ஒப் கிரைஸ்ட்* ஆகியவை ஏனைய இரு திரைப்படங்களாகும்.
# சைலன்ஸ் (2016 திரைப்படம்)

## நடிகர்கள்

- அன்றூ கார்பீல்ட். இவர் செபாஸ்டியரோ ரொட்ரிகசாக நடித்தார். இத்திரைப்படத்திற்காக அன்றூ கார்பீல்ட் நியூயார்க்கிலிருக்கும் இயேசு சபை உறுப்பினர் ஜேம்ஸ் மார்ட்டினுடன் சேர்ந்து மத குருவிற்கான பயிற்சிகளிலீடுபட்டதாக செவ்விகளில் குறிப்பிடுகிறார். கார்பீல்ட் இத்திரைப்படத்தில் மதகுரு பாத்திரத்தில் நடிக்க 40 பவுண்டுகள் வரை இளைத்ததாக குறிப்பிடப்படுகிறது.
- அடம் டிரைவர். இவர் பிரன்சிஸ்கோ கருபேவா நடித்தார்.
- மொழிபெயர்ப்பாளராக டடனோபு அசானோ.
- அலெஸ்சான்றோ வலிங்னனோவாக சியாரன் ஹிண்ட்ஸ்
- கிறிஸ்தோவோ பெரிராவாக லையாம் நீசன்.
- மொகிச்சியாக ஷின்யா சுகமோடோ.
- இன்னோ மசாஷிகேவாக இசே ஒகாட்டா
- இச்சீசோவாக யோ
- கிச்சிஜிரோவாக யோசுகே கொபோசுகா
- மோனிகாவாக நனா கொமாட்ஸு
- ஜோவாவாக ரியோ கசே
- டியேட்டர் அல்ப்ரேசட்டாக பெலா பெப்ட்டய்ஸ்ட்
# சைலன்ஸ் (2016 திரைப்படம்)

## தயாரிப்பு

### உருவாக்கம்

அகிரா குரொசாவாவின் ட்ரீம்ஸ் திரைப்படத்திலெ நடிப்பதற்காக ஜப்பானுக்கு சென்றிருந்த போது அங்கு ஷுசாக்கோ என்டோவின் புதினத்தை வாசிக்கும் வாய்ப்பு கிடைத்ததாக மார்ட்டின் ஸ்கோர்செசி அமெரிக்கா மெகசின் எனும் சஞ்சிகைக்குக் கொடுத்த செவ்வியில் குறிப்பிட்டார். அதன் பின் மிக விரைவில் அந்நூலுக்கான திரைப்பட உரிமையைப் பெற்றுக் கொண்டார்.  
மார்ட்டின் ஸ்கோர்செசி தனது உணர்வுபூர்வ படைப்பாகக் குறிப்பிடும் சைலன்ஸ் திரைப்படம் 1990ம் ஆண்டு முதல் தயாரிப்பிலிருந்தது. இத்திரைப்படத்தை இயக்கும் ஆர்வம் 26 வருடங்களாகக் குறையாமல் இருந்தது எவ்வாறு எனக் கேட்டதற்கு ஸ்கோர்செசி இவ்வாறு பதிலளித்தார்,  
<blockquote>வயது செல்ல செல்ல மனிதர்களுக்குள் சில எண்ணங்கள் வந்து செல்லும். சில கேள்விகள் எழும்; சில விடைகளும் எழும். பின் விடைகள் மறைய மேலும் பல புதிய கேள்விகள் எழும். குடும்பம், நண்பர்கள் முக்கியமென்றாலும் வாழ்க்கையின் இறுதி கட்டத்தில் ஒரு நிறைவு வேண்டும். சைலன்ஸ் அவ்வாறானதொரு நிறைவு. என்னுள் எழுந்த பல கேள்விகளுக்கு அது பதிலளித்தது.</blockquote>2009ம் ஆண்டு ஸ்கோர்செசி சைலன்ஸ் படத் தயாரிப்புக் குழுவினருடன் கதை நடக்கும் இடமான ஜப்பானின் நாகசாகி நகருக்கு படப்பிடிப்புத் தளங்களை ஆராயச் சென்றார். கனடாவில் மேலதிக இடங்கள் திரைப்படத்துக்காக ஆராயப்பட்டது. அதன்பின் திரைப்படத்தின் தயாரிப்பு வேலைகள் தடைபடவே ஸ்கோர்செசி புதிய படங்களான *ஷட்டர் ஐலண்ட்* மற்றும் *ஹியூகோ* படங்களை இயக்கும் பணியில் நுழைந்தார். 2011 டிசம்பரில் ஸ்கோர்செசி தான் அடுத்து இயக்கவிருப்பது *சைலன்ஸ்* திரைப்படம் என அறிவித்தார். மார்ச் மாதத்தில் *சைலன்ஸ்* திரைப்படம் உருவாகிக் கொண்டிருக்கும் வேளையிலேயே *வுல்ப் ஆப் வால் ஸ்ட்ரீட்* திரைப்படத்தை இயக்க ஒப்பந்தமானார். ஸ்கோர்செசியின் செய்தித் தொடர்பாளர் இரு படங்களில் *சைலன்ஸ்* முதலில் வெளியாகுமென அறிவித்தார். மேமாதம் தயாரிப்பு நிறுவனங்களுடனான சட்டச் சிக்கல்களால் *சைலன்ஸ்* திரைப்படம் தாமதத்திற்கு உள்ளாகியது.  
*த வுல்ப் ஆப் வால் ஸ்ட்ரீட்* திரைப்படத்தை 2013ல் இயக்கி முடித்த உடனே ஸ்கோர்செசி சைலன்ஸ் திரைப்படத்தின் வேலைகளை மீண்டும் ஆரம்பித்தார்.  
தயாரிப்பாளர் எர்வின் வின்க்லர் இது சரித்திர திரைப்படம் ஆகையால் ஆக்கச் செலவை குறைக்க வேண்டும் என்பதற்காகவே தாய்வானில் படப்பிடிப்புகளை நடத்தியதாக குறிப்பிடுகிறார். மேலும் குறைந்தளவு நிதியே ஒதுக்கப்பட்டதால் லையாம் நீசன், அடம் டிரைவர் போன்ற நடிகர்கள் ஒப்பந்தம் செய்யப்பட்ட ஊதியத்தை விட குறைந்தளவு ஊதியத்தையே பெற்றார்கள். நியூயார்க் இயேசு சபை உறுப்பினரான ஜேம்ஸ் மார்ட்டின் மதகுருவாக நடித்த நடிகர்களுக்கு உதவியாக இருந்தார்.
# சைலன்ஸ் (2016 திரைப்படம்)

## தயாரிப்பு

### எழுத்து

இத் திரைப்படம் சின்மோக்கு புதினத்தைத் தழுவி எடுக்கப்பட்ட இரண்டாவது திரைப்படமாகும். 1971ம் ஆண்டு இதே பெயரில் வெளிவந்த ஜப்பானியத் திரைப்படமே முதலாவதாகும். 1991ல் ஆரம்பித்த திரைக்கதை எழுதும் பணி 15 வருடங்களாக மீண்டும் மீண்டும் திருத்தி எழுதப்பட்டது. விமர்சகர்கள் இத்திரைக்கதை மூல நாவலைத் துல்லியமாக பிரதிபலித்துள்ளது என பாராட்டினார்கள். திரைப்படத்தின் இறுதியில் முதிய மதகுரு கையில் ஒரு சிலுவை வைத்திருப்பதைப் போன்ற காட்சி மூல நூலில் இல்லையெனவும் இது ஸ்கோர்செசியின் மேலதிக சேர்ப்பு எனவும் வரலாற்றாசிரியர் ஹருகோ நவாட்டா கூறுகிறார்.
# சைலன்ஸ் (2016 திரைப்படம்)

## தயாரிப்பு

### நடிகர் தேர்வு

2009ம் ஆண்டின் ஆரம்பத்தில் இத்திரைப்படத்தில் நடிக்க டேனியல் டே லூயிஸ், பெனிசியோ டெல் டோரோ, கேல் கார்ஸியா பேனல் ஆகியோருடன் பேச்சுவார்த்தை நடந்தது. அதே வருடம் மே மாதம் அன்றூ கார்பீல்ட் மற்றும் கென் வாட்டனபே இத்திரைப்படத்திற்கு தெரிவு செய்யப்பட்டனர். எனினும் கென் வாட்டனபே படப்பிடிப்புக்கு ஒதுக்கிய நாட்களில் சிக்கல்கள் ஏற்பட்டதால் அவரின் வேடத்திற்கு டடனோபு அசானோ தெரிவு செய்யப்பட்டார். 2014 ஜனவரி லையாம் நீசன் பெரிரா பாத்திரத்திற்கும் அடம் டிரைவர் இயேசு சபை ஊழியர் வேடத்திற்கும் தெரிவு செய்யப்பட்டனர்.
# சைலன்ஸ் (2016 திரைப்படம்)

## தயாரிப்பு

### படப்பிடிப்பு

2012 ஜனவரியில் ஸ்கோர்செசி இத்திரைப்படத்தை முப்பரிமாணத் தொழில்நுட்பத்தில் இயக்க எண்ணம் கொண்டார்.எனினும் பின்னர் இம்முடிவு மறுபரிசீலனை செய்யப்பட்டது. 2014 பெப்ரவரியில் ஸ்கோர்செசி தாய்வானில் படப்பிடிப்பிடங்களைத் தேர்வு செய்து, மே,ஜூன் மாதங்களில் படப்பிடிப்பு நடத்தலாமென முடிவு செய்தார். என்றாலும் இறுதியில் 2015ம் ஆண்டின் ஆரம்பத்திலேயே படப்பிடிப்பு ஆரம்பமானது. ஆரம்பகட்ட நிழற்படப்பிடிப்பு 2015ம் ஆண்டு ஜனவரி 30க்கும் மேமாதம் 15க்குமிடையில் தாய்வானில் இடம்பெற்றது.
# சைலன்ஸ் (2016 திரைப்படம்)

## தயாரிப்பு

### இசை

இத்திரைப்படத்திற்கு கிம் அலன் குளூஜ் இசை வழங்கியிருந்தார். 51 நிமிடங்கள் நீளமான 25 இசைக் கோர்வையொன்று 2017 பெப்ரவரி 2017ல் ரைனோ வார்னர் கிளாசிக் நிறுவனம் வெளியிட்டது.
# சைலன்ஸ் (2016 திரைப்படம்)

## வெளியீடு

2013 கேன்ஸ் திரைப்பட விழாவில் கலந்து கொள்ளச் சென்ற ஸ்கோர்செசி அங்கு சில விநியோகஸ்த்தர்களை சந்தித்து கலந்துரையாடினார். 2014 ஜூலை மாதத்தில் பரமவுன்ட் பிக்சர்ஸ் நிறுவனம் இத்திரைப்படத்தை அமெரிக்காவில் விநியோகிப்பதற்கான உரிமையை கைப்பற்றியது. தயாரிப்பாளர்களில் ஒருவரான வின்க்லர் 2016 மார்ச் மாதம் இடம்பெற்ற கலந்துரையாடல் ஒன்றில் திரைப்படம் படத்தொகுப்பு வேலைகளில் இருப்பதாகவும் 2016ன் இறுதியில் திரைப்படம் வெளியாகுமென உறுதிப்படுத்தினார். 2016 ஆகஸ்ட்டில் இயக்குநர் மார்ட்டின் ஸ்கோர்செசி வெளியீடு பற்றிக் குறிப்பிடும் போது, திரைப்படப் பணிகள் அக்டோபர் மாதத்தில் நிறைவுறுமெனவும் வெளியீடை பரமவுன்ட் பிக்சர் நிறுவனம் தீர்மானிக்கும் எனவும் குறிப்பிட்டார். பரமவுண்ட் பிக்சர்ஸ் நிறுவனம் இத்திரைப்படத்தின் முதல் முன்னோட்டக் காணொளியை 2016 நவம்பரில் வெளியிட்டது.  
முதல் காட்சி உரோமிலுள்ள பொன்டிஃபிக்கல் ஒரியென்டல் இன்ஸ்ட்டிட்டியூட்டில் 2016 நவம்பரில் திரையிடப்பட்டது. அதன் பின் அடுத்த நாள் சிறப்புக் காட்சியாக வத்திக்கான் நகரத்தில் காட்சிப்படுத்தப்பட்டது. 2017 அகாதமி விருதில் இடம்பெறுவதற்காக இத்திரைப்படம் டிசம்பர் 23 2016 அன்று குறைந்தளவு திரையரங்கில் வெளியாகி , பின் 2017 ஜனவரி 20ல் 1580 திரையரங்குகளுக்கு விரிவடைந்தது.
# சைலன்ஸ் (2016 திரைப்படம்)

## வெளியீடு

### திரையரங்குகள் தவிர்ந்த ஏனைய வெளியீடுகள்

இத்திரைப்படம் 2017 மார்ச் 14 அன்று இணையதளத்திலும் மார்ச் 28 இலக்கமுறைப் பல்திறவாற்றல் வட்டு மற்றும் நீலக்கதிர் வட்டு ஆகியவற்றில் வெளியாகியது.
# சைலன்ஸ் (2016 திரைப்படம்)

## வரவேற்பு

### வசூல்

40-50 மில்லியன் அமெரிக்க டாலர் செலவில் எடுக்கப்பட்ட *சைலன்ஸ்* அமெரிக்கா மற்றும் கனடாவில் 7.1 மில்லியன் டாலரும் ஏனைய இடங்களில் 16.6 மில்லியன் டாலரையும் மொத்தமாக 23.7 மில்லியன் டாலர்களை மட்டுமே வசூலித்தது.
# சைலன்ஸ் (2016 திரைப்படம்)

## வரவேற்பு

### விமர்சனங்கள்

ரோட்டன் டொமோட்டோஸ் இணையதளம் இத்திரைப்படத்திற்கு கிடைத்த 240 விமர்சனங்களின் அடிப்படையில் 84% மதிப்பெண்கள் வழங்கியது. மெட்டகிரிட்டிக் இணையதளம் 79 மதிப்பெண்களும் சினிமாஸ்கோர் இணைய தளம் நேயர்களிடம் பெற்ற கருத்துகணிப்பின் படி "A" தரத்தையும் பெற்றது.
# சைலன்ஸ் (2016 திரைப்படம்)

## வரவேற்பு

### தரப்படுத்தல் பட்டியல்

சைலன்ஸ் பல திரை விமர்சகர்களின் தரப்படுத்தல் பட்டியலில் இடம் பெற்றது.  
- முதலாமிடம் - ஜஸ்டின் சாங்க், லொஸ் ஏஞ்சலீஸ் டைம்ஸ்
- முதலாமிடம் - ரெனே ரொட்ரிகஸ், மயாமி ஹெரால்ட்
- இரண்டாமிடம் - கிளென் கென்னி, rogerebert.com இணையதளம்
- மூன்றாமிடம் - மார்க் ஒலேசன், லொஸ் ஏஞ்சலீஸ் டைம்ஸ்
- ஐந்தாமிடம் - கே.ஒஸ்டின் கொலின்ஸ், த ரிங்கர் இணையதளம்
- ஐந்தாமிடம் - பில்ஜி எபிரி, எல். ஏ. வீக்லி
# சைலன்ஸ் (2016 திரைப்படம்)

## வரவேற்பு

### தொழில் ரீதியிலான வரவேற்பு

89வது அகாதமி விருதுகளில் சிறந்த ஒளிப்பதிவுக்கான படங்களின் பட்டியலில் இத்திரைப்படம் இடம்பெற்றது. அமெரிக்க திரை நிறுவனம் இத்திரைப்படத்தை 2016ன் சிறந்த படங்களில் ஒன்றாகத் தெரிவு செய்தது.
# சைலன்ஸ் (2016 திரைப்படம்)

## மேலும் பார்க்கவும்

- ஆங்கில விக்கிபீடியாவிலுள்ள ஜப்பானிய மொழித் திரைப்படத்தின் பக்கம் Silence (1971 film)
# பாவனா ராவ்

**பாவனா ராவ்** என்பவர் இந்தியத் திரைப்பட நடிகையும், நடனமங்கையும் ஆவார். இவர் கன்னடம், தமிழ் ஆகிய மொழித் திரைப்படங்களில் நடிதுதள்ளார். 2008 இல் காலிப்பட்டா என்ற கன்னடத் திரைப்படத்தில் முதன் முதலாக நடித்தார். தமிழில் *கொல கொலயா முந்திரிக்கா* மற்றும் *விண்மீன்கள்* திரைப்படத்தில் நடித்துள்ளார்..
# பாவனா ராவ்

## திரை வாழ்க்கை

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2008 | *காலிப்பட்டா* | பவானி | கன்னடம் | பரிந்துரைக்கப்பட்டது, சிறந்த துணை நடிகைக்கான பிலிம்பேர் விருது - கன்னடம் |
| 2012 | *கொல கொலயா முந்திரிக்கா* | வேணி | தமிழ் |  |
| *வாரே வா* | ரூபா | கன்னடம் |  |  |
| *விண்மீன்கள்* | மீரா | தமிழ் |  |  |
| 2013 | *வன யுத்தம்* | சாந்தினி | தமிழ் |  |
| *வன யுத்தம்* | சாந்தினி | கன்னடம் |  |  |
| 2014 | *பாஹுபராக்* | கன்னடம் | சிறப்புத் தோற்றம் |  |
| 2016 | *பரபன்சா* |  |  |  |
| 2017 | *சத்ய ஹரிச்சந்திரா* | வெற்றி - துணை நடிகைக்கான விருது |  |  |
| *தயவித்து கமனிசி* |  |  |  |  |
| *டைகர் கல்லி* |  |  |  |  |
| 2018 | *துரு நிர்கமனா * | கௌரவத் தோற்றம் |  |  |
| *ராம்போ 2* | அவராகவே | பாடலில் சிறப்புத் தோற்றம் |  |  |
| தி வில்லன் | } |  |  |  |
# மீண்டும் சாவித்திரி

**மீண்டும் சாவித்திரி** (*Meendum Savithri*) திரைப்படம் 1996-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை விசு எழுதி, இயக்க, பி. நாகிரெட்டி தயாரித்தார். இத்திரைப்படத்தில் விசு, ரேவதி, சரண்யா பொன்வண்ணன், நிழல்கள் ரவி, ராஜா, ரமேஷ் அரவிந்த், நாகேஷ், ஜெய்கணேஷ், அன்னபூர்ணா, சீதா, பாண்டு மற்றும் பலர் நடித்துள்ளனர். நல்ல படம் என்ற விமர்சனத்தை பெற்றாலும், மிகக்குறைவாகவே வசூல் செய்தது.
# மீண்டும் சாவித்திரி

## நடிகர்கள்

- விசு - நாராயண மூர்த்தி
- ரேவதி - மஞ்சு
- சரண்யா பொன்வண்ணன் - உமா
- நிழல்கள் ரவி - நரசிம்மன்
- ராஜா - வாசுதேவன்
- ரமேஷ் அரவிந்த் - பாஸ்கர்
- நாகேஷ் - இராமமூர்த்தி
- ஜெய்கணேஷ் - சந்திரமௌலி
- கங்கா
- அன்னபூர்ணா - வாசுதேவனின் தாய்
- சீதா - காயத்ரி
- பாண்டு - கஜேந்திரன்
- குமரிமுத்து
- ஒரு விரல் கிருஷ்ணா ராவ்
- இடிச்சபுளி செல்வராசு
- ஓமக்குச்சி நரசிம்மன்
# மீண்டும் சாவித்திரி

## கதைச்சுருக்கம்

மஞ்சு (ரேவதி) அனைத்தையும் மிகவும் வெளிப்படையாக பேசும் சுபாவம் கொண்டவள். அவள் ஒரு சிறிய நிறுவனத்தில் வேலை செய்து வருகிறாள். தன்னால் முடிந்த வரை மக்களைத் திருத்தும் சுபாவம் கொண்ட தன் தந்தை நாராயண மூர்த்தியுடன் (விசு) வாழ்ந்து வருகிறாள் மஞ்சு. கல்யாண வயதை அடைந்த மஞ்சுவிற்கு மாப்பிள்ளை தேடுகிறார் நாராயண மூர்த்தி. நடுத்தர வர்க்கத்தைச் சேர்ந்த குடும்பம் என்பதால், ஆண் வீட்டார் கேட்கும் வரதட்சணையை நாராயண மூர்த்தியால் தர இயலவில்லை. அவ்வாறாக ஒருநாள், வரதட்சணை இல்லாமல் கல்யாணம் செய்துகொள்ளத் தயார் என்ற ஒரு வினோதமான விளம்பரத்தைப் பார்க்கிறாள் மஞ்சு. அந்த விளம்பரத்தைக் கொடுத்தது வாசுதேவன் (ராஜா), மிகவும் நல்லவனாக இருக்கிறான். மஞ்சுவும் நாராயண மூர்த்தியும் வாசுதேவனின் குடும்பத்தை பார்த்து மிரண்டுபோகிறார்கள். வாசுதேவனின் தந்தை ராமமூர்த்தி (நாகேஷ்) வியாபார தோல்வியால் மனநலம் பாதிக்கப்பட்டவர், அவனின் தங்கை காயத்ரி (சீதா) பாலியல் துன்புறுத்தலால் மனநலம் பாதிக்கப்பட்டவள், அவனது சகோதரன் பாஸ்கர் (ரமேஷ் அரவிந்த்) ஒரு குடிகாரன், அவனது அம்மா ஒரு ஆஸ்துமா நோயாளி.  
இதை அனைத்தையும் தாண்டி, வாசுதேவனை மணக்கிறாள் மஞ்சு. உண்மையில் வாசுதேவனின் குடும்பத்தினர் அனைவரும் எதற்காகவோ பயந்து, நலமாக இருப்பதை மறைந்து நடிக்கிறார்கள். மஞ்சுவைத் திருமணம் செய்யும் முன்பே, உமா (சரண்யா பொன்வண்ணன்) என்ற பெண்ணை வாசுதேவன் மணந்திருந்தான். உமாவை மணந்த பின்பும், மஞ்சுவை ஏன் மணந்தான் வாசுதேவன்? எதை மறைக்க வாசுதேவனின் குடும்பத்தினர் நாடகமாடினர்? இறுதியில் மஞ்சுவிற்கு என்னவானது? போன்ற கேள்விகளுக்கு விடைகாணுதலே மீதிக் கதையாகும்.
# மீண்டும் சாவித்திரி

## பாடல்கள்

இத்திரைப்படத்திற்கு தேவேந்திரன் இசையமைத்திருந்தார். பாடல் வரிகளை பிறைசூடன் எழுதியிருந்தார்.
| 1 | நாட்டுக்குள்ள ரொம்ப | மனோ |  |
| --- | --- | --- | --- |
| 2 | பெத்தவ உன்னை | கே. ஜே. யேசுதாஸ் |  |
| 3 | அவரவர் தலை | கே. ஜே. யேசுதாஸ் |  |
| 4 | இந்த நாள் | மனோ |  |
| 5 | வேல் முருகன் | மனோ | } |